2022.9.6.
HU
Az Európai Unió Hivatalos Lapja
C 342/21 2022. február 15., kedd
33. felhívja a tagállamokat, hogy folytassák az adóhatóságok reformját, gyorsítsák fel a digitalizációt, és indítsák el olyan stratégiai megközelítések végrehajtását, amely támogatják a kkv-knál az adózási fegyelem megvalósítását, valamint tárják fel a terhek csökkentésére nyitva álló lehetőségeket; felhívja a tagállamokat, hogy a bürokrácia, az adminisztratív terhek és a megfelelési költségek csökkentése érdekében hajtsanak végre szilárd és erőteljes reformokat az adórendszerek ösz­ szetettségével kapcsolatban; emlékeztet arra, hogy az e kérdésben folytatott európai együttműködés és a legjobb gyakorlatok adóhatóságok közötti cseréje nagy hozzáadott értéket képvisel; 34. felhívja a tagállamokat, hogy használják ki jobban az EU Fiscalis programját annak érdekében, hogy reformtörekvéseik során javítsák az adóhatóságok közötti együttműködést; e tekintetben felhívja a Bizottságot, hogy hozzon létre egy Erasmus csereprogramot az adótisztviselők számára a bevált gyakorlatok átvételének ösztönzése érdekében; 35. kéri a Bizottságot, hogy kövesse nyomon és kísérje figyelemmel a Covid19-világjárvány következtében, a gazdaság fenntartása érdekében végrehajtott új nemzeti adóreformokat vagy intézkedéseket, különösen azokat, amelyek nem ideiglenes jellegűek; felhívja a tagállamokat, hogy hajtsák végre az adórendszerek reformját, kihasználva a gazdasági fellendülés támogatását célzó európai eszközök által nyújtott lehetőségeket; hangsúlyozza, hogy ezeknek a reformoknak tiszteletben kell tartaniuk az európai költségvetési keretet; emlékeztet arra, hogy ezeket a reformokat a nemzeti adóügyi hatáskörök teljes tiszteletben tartása mellett hajtják végre, de hangsúlyozza, hogy a tagállamok közötti szoros koordináció jelentős hozzáadott értéket eredményez; 36. kiáll amellett, hogy az adózással kapcsolatos politikai és jogalkotási folyamatok során magas szinten tiszteletben kell tartani az adófizetők jogait, különösen a magánélet védelme és az adatvédelem tekintetében, főleg a magánszemélyek esetében; 37. megjegyzi, hogy a tagállamok legtöbb nemzeti közbeszerzési eljárása a legalacsonyabb árat alkalmazza a közbeszerzési szerződések egyetlen odaítélési kritériumaként; emlékeztet a Tanács által a Bizottsághoz intézett felhívásra, hogy vizsgálja meg, hogyan lehet kezelni az adózási szempontból nem együttműködő országok és területek európai uniós jegyzékében szereplő országokban és területeken tevékenységet folytató ajánlattevők részvételéből eredő torzító hatásokat; felkéri a Bizottságot, hogy e tekintetben vizsgálja felül közbeszerzési stratégiáját; Uniós adózási eredménytábla 38. tudomásul veszi a Bizottság folyamatban lévő munkáját az uniós adózási eredménytáblával kapcsolatban; olyan gazdasági mutatók igénybevételét javasolja, amelyek lehetővé teszik az egységes piac torzulásának azonosítását, mint például a közvetlen külföldi befektetések, a jogdíjak és a kamatfizetések szintje; kiemeli, hogy ennek az eszköznek hozzá kell járulnia a káros adóverseny elleni küzdelemhez; sürgeti a Bizottságot, hogy kellőképpen vegye figyelembe az állami bevételeknek az adókikerülést megkönnyítő nemzeti adópolitikák által okozott nagymértékű kiesését; úgy véli, hogy ezt az adózási eredménytáblát olyan eszközként kell létrehozni, amely segíti a tagállamokat abban, hogy megalapozott és szilárd reformokat hajtsanak végre adóügyekben; óva int attól, hogy ezt az eredménytáblát az egyes tagállamok megszégyenítésére használják fel, de úgy véli, hogy előmozdíthatja a szükséges reformokról szóló vitát; ösztönzi a jelenlegi európai platformokkal való szoros együttműködést az eredménytábla létrehozása érdekében; értelmezése szerint ez az új eszköz hasznos lehet az európai szemeszter folyamata és különösen az országspecifikus ajánlások szempontjából; o o
o
39. utasítja elnökét, hogy továbbítsa ezt az állásfoglalást a Tanácsnak, a Bizottságnak, valamint a tagállamok kormányainak és parlamentjeinek.